VIIENDA KOOSSEISU

OTSUS

Haapsalu,			27. juuni 2008 nr 227

Haapsalu Linnavolikogu 29.06.2007 otsuse 134 
„Vara võõrandamine avalikul kirjalikul enampakkumisel 
(kinnistu Jaani tn 2 12/15 osa kaasomandist)“ muutmine

Haapsalu linna munitsipaalomandis on 12/15 kinnistut aadressiga Jaani tn 2, Haapsalus. Kinnistu kaasomanik 3/15 osas on välisriigi kodanik. Linnal puuduvad kaasomanikuga ühised huvid kinnistu edaspidisel haldamisel ja renoveerimisel. Samuti ei ole hoone omamisest huvitatud ka kaasomanik. Läbirääkimistel kaasomanikuga lepiti kokku kinnistu müügis ühisel oksjonil. 29. juuni 2007 otsuse nr 134 alusel otsustas volikogu võõrandada kinnistu Jaani tn 2 linnale kuuluva kaasomandi. Haapsalu Linnavalitsus sõlmis koosmüügilepingu oktoobris 2007 ning kuulutas välja avalikud kirjalikud enampakkumised 11.02.2008 ja 08.04.2008. Enampakkumised kuulutati nurjunuks pakkujate puudumise tõttu.
Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.1, kohaliku omavalitsuse korralduse seaduse § 6 lg 3 p 1, § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Muuta Haapsalu Linnavolikogu 29. juuni 2007 otsus nr 134, asendades punktis 1 alghind 4000 000 (neli miljonit) Eesti krooni alghinnaga 3 200 000 (kolm miljonit kakssada tuhat) Eesti krooni.

2.	Otsus jõustub teatavakstegemisega.

3.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule 29.juuni 2007 otsuse 134 „Vara võõrandamine avalikul kirjalikul enampakkumisel 
(kinnistu Jaani tn 2 12/15 osa kaasomandist) muutmine

Haapsalu linna munitsipaalomandis on 12/15 kinnistut aadressiga Jaani tn 2, Haapsalus. Kinnistu kaasomanik 3/15 osas on välisriigi kodanik. Linnal puuduvad kaasomanikuga ühised huvid kinnistu edaspidisel haldamisel ja renoveerimisel. Samuti ei ole hoone omamisest huvitatud ka kaasomanik. Läbirääkimistel kaasomanikuga lepiti kokku kinnistu müügis ühisel oksjonil. Arco Vara Kinnisvarabüroo hindamisakti alusel on 100% vara väärtuseks 4 390 000 krooni.
Haapsalu Linnavolikogu 29. juuni 2007 otsuse nr 134 alusel otsustas volikogu võõrandada kinnistu Jaani 2 linnale kuuluva kaasomandi avaliku enampakkumise korras alghinnaga 4000 000 krooni. Haapsalu Linnavalitsus sõlmis oktoobris 2007 koosmüügilepingu, milles teine kaasomanik volitab Haapsalu Linnavalitsust korraldama oma osa müüki koos linna osaga lähtuvalt linna vara müügi korrast. Lepingu kohaselt kohustuvad pooled oksjonil pakutud hinnaga müüma oma osa oksjoni võitjale. Linnavalitsus tegeleb vara müügi reklaamiga ja korraldab oksjoni. Linnavalitsus kuulutas välja avalikud kirjalikud enampakkumised 11.02.2008 ja 08.04.2008. Pakkumise tingimustega tutvus lähemalt kolm ostjat, kuid kahjuks pakkumisi ei esitatud.
Arvestades olukorda kinnisvaraturul ja konsulteerides kinnistu kaasomanikuga, teeme ettepaneku alandada kinnistu Jaani tn 2 alghinda 20% võrra.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea